Arnstein Arnebergs vei (Oslo)

Arnstein Arnebergs vei (3–17, 2–16) er en vei på Skøyen i Bydel Ullern i Oslo. Den går fra Jonsrudveien til rundkjøringen ved Casinetto. Veien var tidligere en del av Jonsrudveien.

Arnstein Arnebergs vei fikk navn i 1998 etter arkitekt Arnstein Arneberg, som har tegnet tre av villaene i området, og som selv bodde i nærheten.

Hus i utvalg
Nummer 3 er Elsero, en villa i pusset tegl tegnet av Arneberg for Wilhelm Mustad, tildelt Houens fonds diplom i 1927. Villaen er et fredet kulturminne.Oslo byleksikon om Elsero

I nummer 13 ligger villaen Skøyenhaugen, også kalt Villa Collett. Dette er en toetasjes trevilla fra 1923 tegnet av Magnus Poulsson for brukseier Johan Collett. Villaen er lokalt listeført som kulturminne.

Nummer 14 er også tegnet av Arneberg. Den funkispregede villaen er fra 1936 og ble oppført for direktør J. Lehmkuhl.

Referanser

Litteratur
 Oslo byleksikon om Arnstein Arnebergs vei

Eksterne lenker


Kategori:Veier i Oslo
Kategori:Veier i Oslo oppkalt etter menn
Kategori:Veier på Skøyen (strøk)
Kategori:Veier på Skøyen (delområde)